cyanic-selkie/wikianc huggingface dataset:
কন্দারিয়া মহাদেব মন্দির
বৈশিষ্ট্য
31 m-উচ্চতাবিশিষ্ট কন্দারিয়া মহাদেব মন্দিরটি পশ্চিম চত্বরে অবস্থিত। এটি চত্বরই খাজুরাহো মন্দিরক্ষেত্রের তিনটি চত্বরের মধ্যে বৃহত্তম। কন্দারিয়া, মতঙ্গেশ্বর ও বিশ্বনাথ মন্দির নিয়ে গঠিত পশ্চিম চত্বরটি একটি ষড়ভূজ যন্ত্রের আকৃতিবিশিষ্ট, যা শিবের তিনটি রূপের প্রতীক। মন্দির স্থাপত্যটি দেহলি ও মিনারের সংমিশ্রণে গঠিত, যা মিলিত হয়েছে একটি শিখরে গিয়ে। এই বৈশিষ্ট্যটি খ্রিস্টীয় দশম শতাব্দীর পর থেকে মধ্য ভারতের মন্দিরগুলির সাধারণ বৈশিষ্ট্যে পরিণত হয়।
মন্দিরটি গড়ে উঠেছিল 4 m উচ্চতার এক প্রকাণ্ড ভিত্তিবেদির উপরে। ভিত্তিবেদির উপর মন্দিরের গঠনটি অলংকরণ দ্বারা সুসমৃদ্ধ। মন্দিরের উপরিভাগটি একটি খাড়া পাহাড়ের আকৃতিবিশিষ্ট। এটি মেরু পর্বতের প্রতীক, যা হিন্দু পুরাণ মতে বিশ্বসৃষ্টির উৎস। উপরিভাগে যে অলংকার-সমৃদ্ধ ছাদটি রয়েছে তা শেষ হয়েছে ৮৪টি ক্ষুদ্রাকার শিখর-যুক্ত একটি প্রকাণ্ড শিখরে। মন্দিরটি 6 km2 আয়তনের একটি ক্ষেত্রে অবস্থিত, যার মধ্যে কন্দারিয়া মহাদেব মন্দির সহ বাইশটি মন্দির এখনও বিদ্যমান। মন্দিরটি দৈর্ঘ্যে 31 m ও প্রস্থে 20 m একটি নকশার উপর নির্মিত এবং এটির প্রধান শিখরটির উচ্চতা 31 m। এই মন্দিরটিকেই “খাজুরাহোর বৃহত্তম ও শ্রেষ্ঠতম মন্দির” বলা হয়। খাড়াই সিঁড়ির একটি শ্রেণি মাটি থেকে মন্দিরের প্রবেশপথ পর্যন্ত উঠে গিয়েছে। মন্দিরের নকশা খাজুরাহো মন্দির চত্বরের লক্ষ্মণ ও বিশ্বনাথ মন্দিরের মতো পাঁচটি অংশে নির্মিত। প্রবেশপথে রয়েছে একটি তোরণ। এটি খুব সূক্ষ্মভাবে খোদাই করা মালার আকারে নির্মিত, যা একটি মাত্র পাথর কেটে বানানো। এই ধরনের প্রবেশপথ হিন্দুদের বিবাহ শোভাযাত্রার একটি অংশ। প্রবেশপথের খোদাইচিত্রগুলি “পাথরের স্পর্শগ্রাহ্য গুণ এবং প্রতিসাম্য নকশা”টিকে দেখায়। সমগ্র মন্দিরটিতে অসংখ্য মূর্তি খোদিত রয়েছে।
স্যামি জোন্স
স্যামুয়েল পার্সি স্যামি জোন্স (Sammy Jones; জন্ম: ১ আগস্ট, ১৮৬১ - মৃত্যু: ১৪ জুলাই, ১৯৫১) সিডনিতে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৮ সালে পর্যন্ত অস্ট্রেলিয়া দলের পক্ষে বারো টেস্টে অংশ নিয়েছেন স্যাম জোন্স নামে পরিচিত স্যামি জোন্স। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস, কুইন্সল্যান্ড ও নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন।
খেলোয়াড়ী জীবন
১৮৮২, ১৮৮৬, ১৮৮৮ ও ১৮৯০ সালে অস্ট্রেলিয়া দলের সদস্যরূপে ইংল্যান্ড সফরে যান। ১৮৯৬-৯৭ মৌসুমে কুইন্সল্যান্ড দলের পক্ষে নিউজিল্যান্ড সফর করেছেন তিনি। তন্মধ্যে, ১৮৮৬ সালের সফরে প্রথম-শ্রেণীর ক্রিকেটে ২৪.৯৫ গড়ে ১৪৯৭ রান তুলেন। দুইটি সেঞ্চুরিও করেছিলেন তিনি। তন্মধ্যে, ওভালে জেন্টলম্যানের বিপক্ষে নিজস্ব সেরা ১৫১ রান করেন। তার ব্যাটিংয়ের দক্ষতার কারণে প্রথম-শ্রেণীর ক্রিকেটে ৩০ বছরের অধিক সময় পার করান।
কিছু নিখুঁত টেস্ট রান সংগ্রহ করলেও বেশ কয়েকবার টেস্ট ক্রিকেটের শুরুর দিনগুলোয় মাঠের কার্যকলাপে স্মরণীয় হয়ে আছেন। ১৮৮২ সালের টেস্ট খেলায় ডব্লিউজি গ্রেসের সাথে ঘটনার সূত্রপাত ঘটান। বল ডেড হওয়া স্বত্ত্বেও তিনি রান-আউটের শিকার হন।
ব্যক্তিগত সর্বোচ্চ টেস্ট রান ৮৭ তুলেন। কিন্তু তার এ সংগ্রহ অস্ট্রেলিয়ার ক্রিকেটে রূপকথা তুল্য হলেও দূর্ভাগ্য বয়ে নিয়ে আসে।
অবসর
১৯০৪ সালে নিউজিল্যান্ড নিবাস গড়েন। প্রথমে গ্রাফটন ডিস্ট্রিক্ট ক্রিকেট ক্লাবকে কোচিং করান ও পরে অকল্যান্ড ক্রিকেট অ্যাসোসিয়েশনে কাজ করেন। ডিসেম্বর, ১৯০৮ সালে ৪৭ বছর বয়সে সর্বশেষ প্রথম-শ্রেণীর খেলায় অংশ নেন অকল্যান্ডের পক্ষে।
১৪ জুলাই, ১৯৫১ তারিখে অকল্যান্ডে তার দেহাবসান ঘটে।
প্রমিথিয়াম
থাম্ব|প্রমেথিয়ামের ইলেক্ট্রন শেল পর্যায় সারণীর ৬১ তম মৌলের নাম প্রমিথিয়াম (ইংরেজি: Promethium)। এই রাসায়ানিক মৌলের প্রতীক Pm। টেকনেসিয়ামের পরে ইহাই একমাত্র মৌল যার সকল আইসোটোপ তেজষ্ক্রিয় কিন্তু স্থির ধরনের। প্রমিথিয়াম ল্যান্থানাইড গোত্রের মৌল।
আবিষ্কার
থাম্ব|প্রমিথিয়ামের বর্ণালী রেখা ১৯০২ সালের রসায়নবিদ বহুস্লাভ ব্রাউনার মতামত দেন নিয়োডাইমিয়াম (৬০) ও সামারিয়াম (৬২) মৌলদ্বয়ের মাঝে একটি মৌল থাকতে পারে। ১৯১৪ সালে হেনরি মোসলে আণবিক ভর নিয়ে গবেষণার সময় বক্তব্যটির সত্যতা নিশ্চিত করেন। ১৯২৬ সালে ইটালি ও মার্কিন গবেষক দল ৬১তম মৌলের অস্তিত্ব আবিষ্কারের কথা ঘোষণা দিলেও পরবর্তীকালে এই দাবি ভুল বলে প্রমাণিত হয়। ১৯৩৮ সালে ওহাইয়ো বিশ্ববিদ্যালয়ে পারমাণবিক পরীক্ষার সময় নতুন ধরনের তেজষ্ক্রিয়তার সন্ধান লাভ করেন গবেষকরা। ১৯৪৫ সালে ওক রিজ ন্যাশনাল ল্যাবরোটারির গবেষণাতে প্রথমবারের মত প্রমিথিয়ামের সন্ধান পাওয়া যায় এবং নামকরণ করা হয়।
নামকরণ
প্রমিথিয়াম শব্দটি গ্রীক পুরাণের টাইন প্রমেথিউস থেকে নেয়া হয়েছে। প্রমেথিউস মানব জাতির জন্য মাউন্ট অলিম্পাস থেকে আগুন পৃথিবীতে চুরি করে নিয়ে আসে। এই আগুন মানব জাতির জন্য যেমন উপকারি তেমনি মানবসভ্যতা ধ্বংসেও ব্যবহার হয়। তেজষ্ক্রিয় মৌল প্রমিথিয়াম মানব সভ্যতার জন্য যেমন কাজে লাগে তেমন ক্ষতিকরও বটে। তাই এরুপ নামকরণ করা হয়।
গোলাম মো. হাসিবুল আলম
জীবনের প্রথমার্ধ
আলম ১৯৬৪ সালে পূর্ব পাকিস্তানের নীলফামারী জেলায় জন্মগ্রহণ করেন। শারমিন আমিন চৌধুরীকে বিয়ে করেন তিনি। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতকোত্তর সম্পন্ন করেন।
কর্মজীবন
১৮ ডিসেম্বর ২০১৩-এ আলমকে অফিসার অন স্পেশাল ডিউটি থেকে যুগ্ম সচিব হিসাবে অর্থনৈতিক সম্পর্ক বিভাগে বদলি করা হয়।
আলম প্রাথমিক ও গণশিক্ষা মন্ত্রণালয়ে অতিরিক্ত সচিব হিসেবে যোগ দেন। তিনি বাংলাদেশ সরকারের ডেপুটেশনে ইন্টারন্যাশনাল ফান্ড ফর এগ্রিকালচারাল ডেভেলপমেন্ট এর কান্ট্রি রিসোর্স অফিসার হিসেবে কাজ করেছেন। ২৫ অক্টোবর ২০২০-এ আলম প্রাথমিক ও গণশিক্ষা মন্ত্রণালয়ের সচিব নিযুক্ত হন। তিনি জাতীয় দক্ষতা উন্নয়ন কর্তৃপক্ষের চেয়ারম্যান হিসেবে দায়িত্ব পালন করে আসছিলেন। ১০ ফেব্রুয়ারি ২০২১-এ, আলম এক সপ্তাহের মধ্যে বাংলাদেশের সমস্ত প্রাথমিক বিদ্যালয়ের শিক্ষকদের টিকা দেওয়ার পরিকল্পনা ঘোষণা করেন। ২০২১ সালের সেপ্টেম্বরে, অনেক মিডিয়া রিপোর্টে অভিযোগ করা হয়েছিল যে আলমের আচরণের সমস্যার কারণে মন্ত্রণালয়ের কর্মকর্তারা বদলি হয়েছিলেন। তার সঙ্গে যৌথ সংবাদ সম্মেলনে মন্ত্রী মোঃ জাকির হোসেন আলমের পক্ষে কথা বলেন।
২০২২ সালের ১৩ ফেব্রুয়ারি, আলম প্রতিরক্ষা মন্ত্রণালয়ের সচিব নিযুক্ত হন। তিনি ঢাকায় বিশ্ব আবহাওয়া দিবস-২০২২ সম্মেলনে প্রধান অতিথি ছিলেন। ২০২২ সালের ২২ মে তিনি সিনিয়র সচিব পদে পদোন্নতি লাভ করেন।
ভারত এ ক্রিকেট দল
ভারত এ ক্রিকেট দল আন্তর্জাতিক ও ঘরোয়া ক্রিকেট অঙ্গনে ভারতীয় ঘরোয়া খেলোয়াড়দের প্রতিনিধিত্ব করছে। জাতীয় ক্রিকেট দলের পরের স্থানে অবস্থানকারী এ দলটি দ্বিতীয় সারির দল হিসেবে আন্তর্জাতিকভাবে পরিচিত।
বিভিন্ন স্তরে জাতীয় বা ঘরোয়া দলের বিরুদ্ধে এই দল খেলে থাকে। মূলত ভবিষ্যতের প্রতিভা খুঁজে নেয়া এই দলের প্রধান লক্ষ্য।
বর্তমান সদস্য
এ দলের খেলোয়াড়দের তালিকা দেয়া হলো। স্কোয়াডে যারা নিয়মিত শীর্ষ স্তরের ঘরোয়া ক্রিকেটে জড়িত নয়, তাদের এখানে ধরা হয়নি।
দিলীপ ট্রফি
সেরা একাদশ :
২০২২-২৩ রনজি ট্রফি
অন্তত ১০ টি প্রথম-শ্রেণীর ক্রিকেট খেলেছে ও প্রথম সারির কোনো দলের হয়ে খেলেছেন, তাদের মধ্য থেকে নিচের তালিকা প্রকাশিত হলো
২০১৮-১৯ ইরানি ট্রফি
বয়স অনূর্ধ্ব -৩০, তাদের মধ্য থেকে নিচের তালিকা প্রকাশিত হলো
বিজয় হাজারে ট্রফি, আহমেদাবাদ-জয়পুর-দিল্লি
বিগত ৩ বছরে, সৌরাষ্ট্র এই টুর্নামেন্টের সবথেকে ধারাবাহিক দল। ২০২০-২১ শে কোয়ার্টার ফাইনাল , ২০২১-২২  এ সেমিফাইনাল ও ২০২২-২৩ এ বিজয়ী হয়। দ্বিতীয় সর্বাধিক সফল দল হলো কর্ণাটক। এছাড়া উত্তরপ্রদেশ ও তামিলনাড়ু অন্যতম সফল।
সেরা একাদশ :
২০২১-২২ সৈয়দ মুশতাক আলী ট্রফি, লখনউ-গুয়াহাটি-বড়োদরা-দিল্লি-(রোহতক-গুরুগ্রাম)-(বিশাখাপত্তনম-বিজয়ওয়াড়া)
সর্বাধিক বার ১৭৫+ ইনিংস স্কোর ওঠে একনা ক্রিকেট স্টেডিয়াম-এ। মোট ৫ বার। মহারাষ্ট্র ৩ বার, পাঞ্জাব ২ বার। সর্বাধিক ম্যাচ স্কোরও ওঠে এই মাঠেই।
সেরা একাদশ : নূন্যতম ৬টি ইনিংস, ৭২ টি বল এবং ১২০+ স্ট্রাইক রেট খেলেছেন এমন ব্যাট্সমেনদের তালিকা থেকে :
গ্রেগ ল্যাম্ব
ঘরোয়া প্রথম-শ্রেণীর জিম্বাবুয়ীয় ক্রিকেটে হ্যাম্পশায়ার, ম্যাশোনাল্যান্ড ঈগলস ও জিম্বাবুয়ে ক্রিকেট একাডেমি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতি অফ ব্রেক কিংবা ডানহাতে মিডিয়াম পেস বোলিংয়ে পারদর্শী ছিলেন ‘ল্যাম্বি’ ডাকনামে পরিচিত গ্রেগ ল্যাম্ব।
প্রথম-শ্রেণীর ক্রিকেট
লোমাগুন্ডি কলেজের পর গিল্ডফোর্ড কলেজে অধ্যয়ন করেছেন তিনি। ১৯৯৮-৯৯ মৌসুম থেকে ২০১৫ সাল পর্যন্ত গ্রেগ ল্যাম্বের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে অফ স্পিন ও ডানহাতে মিডিয়াম পেস বোলিংয়ে দক্ষ ছিলেন। বিশেষ প্রাধিকারপ্রাপ্ত দল ম্যাশোনাল্যান্ড ঈগলসের পক্ষে খেলার জন্যে চুক্তিবদ্ধ হন। লোগান কাপে দুইটি শতরান সহযোগে ৫৫.৬৮ গড়ে রান সংগ্রহ করেন। একদিনের প্রতিযোগিতায় ৬৪.০০ গড়ে রান তুলেন ও বল হাতে নিয়ে ৩২.৮৫ গড়ে উইকেট লাভ করেন।
অল-রাউন্ডার হিসেবে তিনি অফ স্পিন ও ব্যাট হাতে মাঝারিসারির ব্যাটসম্যানের ভূমিকায় অবতীর্ণ হতেন। জিম্বাবুয়ে ক্রিকেট একাডেমি ও ম্যাশোনাল্যান্ড এ দলের পক্ষে যুবক অবস্থায় খেলার পর ২০০১ সালে গ্রীষ্মকালে হ্যাম্পশায়ারের দ্বিতীয় একাদশে যোগ দেন। জিম্বাবুয়ের বর্ষসেরা তরুণ খেলোয়াড়ের সম্মাননা লাভ করেছিলেন। অনূর্ধ্ব-১২, অনূর্ধ্ব-১৫ ও অনূর্ধ্ব-১৯ পর্যায়ে জিম্বাবুয়ের প্রতিনিধিত্ব করেন।
গোলাম সারওয়ার নাসের
গোলাম সারওয়ার নাসির (আরও: গোলাম সারওয়ার নাসের) (১৯২২–১৯৮৪) ছিলেন নাসের গোত্রের শেষ খান শাসক এবং কুন্দুজে স্পিনজার কটন কোম্পানীর সভাপতি, যা যুদ্ধ পূর্ববর্তী আফগানিস্তানের বৃহত্তম কোম্পানীগুলোর অন্যতম ছিল।
গ্রেগ ল্যাম্ব
কাউন্টি ক্রিকেটে অংশগ্রহণ
২০০৫ সালে লর্ডসে ওয়ারউইকশায়ারের বিপক্ষে সিএন্ডজি ট্রফির চূড়ান্ত খেলায় হ্যাম্পশায়ার দলের শিরোপা বিজয়ে প্রভূতঃ ভূমিকা রাখেন। ঐ মৌসুমেই ফ্রিজেল কাউন্টি চ্যাম্পিয়নশীপে রানার্স-আপ হয় তার দল ও দলের অন্যতম মূল্যবান সদস্যের মর্যাদাপ্রাপ্ত হন।
গোলাম সারওয়ার নাসের
জীবন
নাসির আফগানিস্তানের কারাবায় এক পশতুন ঘিলজাই পরিবারে জন্মগ্রহণ করেন। তার বাবা মোহাম্মাদ আলম খান নাসির এবং ভাই শের খান নাসির।
গ্রেগ ল্যাম্ব
কাউন্টি ক্রিকেটে অংশগ্রহণ
২০০৬ সালে চ্যাম্পিয়নশীপের খেলায় দলের প্রথম একাদশে নিয়মিতভাবে খেলতে তাকে যথেষ্ট বেগ পেতে হয়। তবে, টুয়েন্টি২০ কাপে ১১৫.৮২ স্ট্রাইক রেটে ১৮৩ রান তুলে দলের গড়ে শীর্ষ স্থান অধিকার করেন। কিন্তু, ব্যাট ও বল হাতে হ্যাম্পশায়ারের প্রথম একাদশে খেলার সুযোগ তার বেশ স্তিমিত হয়ে পড়ে। ২০০৭ সালের বাজে খেলাকে ভুলে গিয়ে ২০০৮ সালে আরও খেলার সুযোগ পেলেও কেবলমাত্র সীমিত ওভারের খেলাগুলোয় প্রভাব বিস্তার করতে পেরেছিলেন। ২০০৮ সালের কাউন্টি চ্যাম্পিয়নশীপে ৭১.৩৭ গড়ে তিনি মাত্র আটটি উইকেট লাভ করেন।
গোলাম সারওয়ার নাসের
জীবন
নাসির স্পিনজার কটন কোম্পানী পরিচালনা করতেন, যা বিদেশে তুলা রপ্তানি, তুলা বীজের তেল তৈরী, সাবান এবং চীনামাটির বাসন তৈরী করত। তিনি স্পিনজার ব্র্যান্ডের অধীনে কুন্দুজ, কাবুল এবং উত্তরের অন্যান্য শহরে হোটেল নির্মাণ করেছিলেন, যাতে ২০,০০০ লোকের কর্মসংস্থান হয়েছিল এবং এতে নারীরাও অন্তর্ভুক্ত ছিলেন। তিনি উত্তরে কারখানা স্থাপন করেছিলেন এবং এর কর্মীদের জন্য বিনামূল্যে বাসস্থান, হাসপাতাল, কুন্দুজ শহরের একমাত্র বালিকা বিদ্যালয়, এবং ক্রীড়া সংঘ নির্মাণ করেছিলেন। তিনি নাসির লাইব্রেরি অ্যান্ড মিউজিয়াম প্রতিষ্ঠা করেছিলেন। তার শাসনামলে কুন্দুজ যুদ্ধ পুর্ববর্তী সময়ে আফগানিস্তানের অন্যতম ধনী প্রদেশ ছিল।    অক্সফোর্ডের অধ্যাপক পিটার লেভি তার শাসনকে "কল্যাণকর সৈরতন্ত্র" বলে আখ্যায়িত করেছেন।
গ্রেগ ল্যাম্ব
কাউন্টি ক্রিকেটে অংশগ্রহণ
২০০৯ সাল শেষে হ্যাম্পশায়ার কর্তৃপক্ষ তাকে অব্যাহতি দেয়। প্রথম একাদশে কোন ধরনের খেলাতেই তাকে খেলানো হয়নি। ভারপ্রাপ্ত কোচ জাইলস হোয়াইটের পরিচালনায় প্রথম একাদশে খেলতে চাননি। ফলশ্রুতিতে, জিম্বাবুয়ে ফিরে যাবার সিদ্ধান্ত নেন। ২০০৯ সালে উইল্টশায়ারে যোগ দেন। মাইনর কাউন্টিজ চ্যাম্পিয়নশীপে ওয়েলস মাইনর কাউন্টিজের বিপক্ষে অভিষেক খেলায় অংশ নেন।
গোলাম সারওয়ার নাসের
জীবন
নাসেরকে রাজা জহির শাহ "অর্ডার অব দ্য গোল্ডেন হাউস" এবং ১৯৭১ সালে জাপানের সম্রাট "দ্য অর্ডার অব দ্য সেক্রেড ট্রেজার" পুরস্কার প্রদান করেন।
গ্রেগ ল্যাম্ব
কাউন্টি ক্রিকেটে অংশগ্রহণ
দেশে ফেরার পরপরই তাৎক্ষণিক সফলতা পান। জিম্বাবুয়ে প্রত্যাবর্তন করে ম্যাশোনাল্যান্ড ঈগলসের পক্ষে খেলতে থাকেন। বেশ সুন্দর মৌসুম অতিবাহিত করেন তিনি। ফলশ্রুতিতে, মৌসুম শেষ হবার পূর্বেই তাকে জাতীয় দলের পক্ষে খেলার জন্যে আমন্ত্রণ জানানো হয়।
গোলাম সারওয়ার নাসের
জীবন
রাজা জহির শাহের বন্ধু হওয়া ও দাউদ খানের সাথে বৈরিতার কারণে ১৯৭৩ সালে নতুন সরকার তাকে ছয় বছরের জন্য কারারুদ্ধ করে। জার্মানিতে নির্বাসিত অবস্থায় ১৯৮৪ সালে ৮৬ বছর বয়সে তিনি মারা যান। তার দুই স্ত্রী এবং নয়জন সন্তান ছিল।
অক্সাসের আলেক্সান্দ্রিয়া আবিষ্কার
শিকারে বেরিয়ে নাসির আই খানমের প্রাচীন প্রত্নতাত্ত্বিক নিদর্শন আবিষ্কার করেন এবং প্রিন্সটনের প্রত্নত্ত্ববীদ ড্যানিয়েল স্ক্যাল্মবার্গার ও তার দলকে আই খানক নিরিক্ষার জন্য আমন্ত্রণ জানান। শীঘ্রই জানা যায় যে এটি গ্রিকো-ব্যাকট্রিয়ান সাম্রাজ্যের অন্যতম প্রাথমিক শহর ঐতিহাসিক অক্সাসের আলেক্সান্দ্রিয়া (পরবর্তীতে আরও সম্ভাব্য নাম اروکرتیه অথবা ইউক্রাটিডিয়া)। ঐ নিদর্শনগুলোর কয়েকটি ২০০৪ সালে ইউরোপ ও যুক্তরাষ্ট্রে প্রদর্শিত হয়।
গ্রেগ ল্যাম্ব
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, পনেরোটি ওডিআই ও পাঁচটিমাত্র টি২০আইয়ে অংশগ্রহণ করেছেন গ্রেগ ল্যাম্ব। ১ সেপ্টেম্বর, ২০১১ তারিখে বুলাওয়েতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৪ মার্চ, ২০১০ তারিখে প্রভিডিয়েন্সে স্বাগতিক ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ৮ সেপ্টেম্বর, ২০১১ তারিখে বুলাওয়েতে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি।
২০০৯-১০ মৌসুমে ওয়েস্ট ইন্ডিজ গমনার্থে তাকে জিম্বাবুয়ে দলের সদস্যরূপে অন্তর্ভুক্ত করা হয়। দলের সাথে ওয়েস্ট ইন্ডিজ গমন করেন। ওয়েস্ট ইন্ডিজের বিপক্ষে টুয়েন্টি২০ আন্তর্জাতিকে গ্রেগ ল্যাম্বের অভিষেক পর্ব সম্পন্ন হয়। ১১ রান সংগ্রহ করেন ও নির্ধারিত ৪ ওভারে ২/১৪ বোলিং পরিসংখ্যান দাঁড় করান। তন্মধ্যে, শিবনারায়ণ চন্দরপলকে এলবিডব্লিউতে বিদেয় করে দলের ২৬ রানের জয়ে সবিশেষ ভূমিকা পালন করেন। ৪ মার্চ, ২০১০ তারিখে একই দলের বিপক্ষে ওডিআইয়ে অভিষেক ঘটিয়ে শিবনারায়ণ চন্দরপলকে পুনরায় এলবিডব্লিউতে বিদেয় করেন। এ খেলায় তার দল নাটকীয়ভাবে ২ রানে বিজয়ী হয়।
টাকাগাছ
টাকাগাছ ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
ভূগোল
টাকাগাছ শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উপকণ্ঠে অবস্থিত৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে টাকাগাছ শহরের জনসংখ্যা ১২৪১৮ জন, যার মধ্যে ৬৩৭৫ জন পুরুষ ও ৬০৪৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৩৮৩ জন শিশু, যা সমগ্র জনসংখ্যার ১১.১৪ %৷ ৬ বছরোর্দ্ধ জনসংখ্যার ৭৬.৩৮% অর্থাৎ ৮৪২৯ জন সাক্ষর৷
পরিবহন
শহরটি ১৭ নং জাতীয় সড়ক ও শিলিগুড়ি রোডের নিকটস্থ৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷
প্রজ্ঞানন্দ মহাস্থবির
থাম্ব|200px|প্রজ্ঞানন্দের মুর্তি, শ্রী কীর্তী বিহার, কীর্তিপুর
প্রজ্ঞানন্দ মহাস্থবির (দেবনাগরী: प्रज्ञानन्द महास्थविर) (জন্ম কুলমান সিংহ তুলাধর) (২ মে ১৯০০ – ১১ মার্চ ১৯৯৩) হলেন একজন নেপালি বৌদ্ধ ভিক্ষু এবং নেপালে থেরোবাদী বৌদ্ধধর্মের পুনর্জাগরণের অন্যতম নেতা। চতুর্দশ শতকের পর তিনিই সর্বপ্রথম ১৯৩০ খ্রিষ্টাব্দে কাঠমান্ডুতে ভিক্ষুদের হলুদ রঙের পোশাক পরিধান করেন।
প্রজ্ঞানন্দ বৌদ্ধ ধর্ম প্রচার করেন এবং নেপাল ভাষায় ধর্মীয় সাহিত্য লিখে প্রকাশ করেন, যার উভয়টিই তৎকালীন স্বৈরাচারী রাণা শাসক কর্তৃক অবদমিত বা নিষিদ্ধ ছিল। এ কারণে তিনি নেপাল থেকে নির্বাসিত হন। প্রজ্ঞানন্দ আধুনিক নেপালের প্রথম সঙ্ঘনায়কও ছিলেন।
প্রাথমিক জীবন
প্রজ্ঞানন্দ কাঠমান্ডুর ইতুম বাহাল এলাকায় কবিরাজ পরিবারে জন্মগ্রহণ করেন। তার পিতা হর্ষ বীর সিংহ এবং তার মা মোহন মায়া তুলাধর। প্রজ্ঞানন্দের প্রদত্ত নাম ছিল কুলমান সিংহ তুলাধর। তিনি কাঠমান্ডুর দরবার হাই স্কুল থেকে শিক্ষা গ্রহণ করেন। বিদ্যালয়ের প্রাতিষ্ঠানিক শিক্ষার পর তিনি আয়ুর্বেদের ওপর উচ্চতর শিক্ষা গ্রহণ করে ভেষজ ঔষধ বিক্রির পৈতৃক পেশা গ্রহণ করেন।
সন্ন্যাসব্রত
কুলমান সিংহ ১৬ বছর বয়সে তিব্বতের লাসায় গমন করেন এবং ব্যবসায় নিযুক্ত হন। তিনি বিবাহ বন্ধনে আবদ্ধ হন এবং সফলতার সাথে ব্যবসা পরিচালনা করতে থাকেন। সেই সময় তিনি একটি তিব্বতীয় বৌদ্ধ বিদ্যালয়ে মহাপ্রজ্ঞা নামক একজন নেপালি বৌদ্ধ ভিক্ষুর সংস্পর্শে আসেন। ১৯২৬ খ্রিষ্টাব্দে বৌদ্ধ ধর্ম গ্রহণের জন্য তাকে নেপাল থেকে বহিষ্কার করা হয়। মহাপ্রজ্ঞার দ্বারা উদ্বুদ্ধ হয়ে গৃহত্যাগ করে তিব্বতীয় শিক্ষানবিশ ভিক্ষু হিসেবে প্রবেশ করেন এবং কর্মশীল নাম ধারণ করেন।
পরবর্তীতে কর্মশীল এবং মহাপ্রজ্ঞা শিগাতসেতে যান এবং প্রায় এক বছর একটি গুহায় ধ্যানমগ্ন থাকেন। আকাঙ্ক্ষিত বস্তু লাভে ব্যর্থ হয়ে উভয়ে ভারতের কুশীনগরে গমন করে এবং ১৯২৮ খ্রিষ্টাব্দে উভয়ে থেরবাদী বৌদ্ধ ভিক্ষু হিসেবে পুনরায় যোগদান করেন। মহাপ্রজ্ঞা পরবর্তীতে বৌদ্ধ ঋষি মহাপ্রজ্ঞা নামে পরিচিত হন।
১৯৩০ খ্রিষ্টাব্দে কর্মশীল পুনরায় নেপালের প্রথম থেরবাদী বৌদ্ধ ভিক্ষু হিসেবে প্রত্যাবর্তন করেন। এক বছর পর তিনি বার্মায় গমন করেন। ১৯৩২ খ্রিষ্টাব্দে তিনি পূর্ণ পৌরোহিত্য লাভ করেন এবং প্রজ্ঞানন্দ নাম ধারণ করেন। কাঠমান্ডুতে ফিরে এসে প্রজ্ঞানন্দ কিন্দু বহার একটি মঠে বসবাস করতে থাকেন, যেখানে তিনি নিয়মিত ধর্মীয় বক্তব্য প্রদান করতেন। তার বক্তৃতা শুনতে আসা লোকের সংখ্যা ক্রমাগত বাড়তে থাকলে, তা সরকারের ক্রোধের কারণ হয়ে ওঠে।
নির্বাসন
রাণা রাজতন্ত্র ভিক্ষুদের বৌদ্ধ ধর্মের প্রচার এবং নেপাল ভাষার প্রকাশ বন্ধ করতে নির্দেশ দেয়। ভিক্ষুরা সেই নির্দেশ অমান্য করলে ১৯৪৪ খ্রিষ্টাব্দের ৩০ জুলাই তাদের নেপাল থেকে বহিষ্কার করা হয়। প্রজ্ঞানন্দ, ধম্মালোক মহাস্থবির, কুমার কাশ্যপ মহাস্থবিরসহ আটজন নির্বাসিত ভিক্ষু নেপাল ত্যাগ করে ভারতে গমন করেন। সারনাথে তারা "ধর্মোদয় সভা" নামে একটি বৌদ্ধ ধর্মীয় সংগঠন প্রতিষ্ঠা করে।
আন্তর্জাতিক চাপের মুখে নিষেধাজ্ঞা প্রত্যাহৃত হওয়ার পর ১৯৪৬ খ্রিষ্টাব্দে প্রজ্ঞানন্দসহ আটজন সন্ন্যাসী নেপালে ফিরে আসেন এবং পুনরায় থেরোবাদী বৌদ্ধ ধর্মের প্রচার শুরু করেন। প্রজ্ঞানন্দ ১৯৪২ খ্রিষ্টাব্দে বলম্বুতে তার প্রতিষ্ঠিত প্রণিধিপূর্ণ মহাবিহারে প্রচুর সময় ব্যয় করেন। ১৯৫১ খ্রিষ্টাব্দে রাণা শাসকদের পতনের পর গণতন্ত্র প্রতিষ্ঠিত হলে, নেপালে থেরোবাদী বিশ্বাস আরও প্রতিষ্ঠা পায়। প্রজ্ঞানন্দ আধুনিক নেপালের প্রথম সঙ্ঘনায়ক হিসেবে ঘোষিত হন।
প্রজ্ঞানন্দ নেপাল ভাষা, নেপালি, হিন্দি, তিব্বতী, বাংলা, পালি এবং বার্মিজ ভাষায় সাবলীল ছিলেন। প্রজ্ঞানন্দ বৌদ্ধ ধর্ম সংক্রান্ত ১৯টি বই প্রকাশ করেন এবং একটি নাটক রচনা করেন। ১৯৫০ খ্রিষ্টাব্দে নগমে দীর্ঘায়ু রাজকুমার নামে নাটকটি মঞ্চায়িত হয়। এছাড়াও প্রজ্ঞানন্দ একজন দক্ষ চিত্রশিল্পী ছিলেন, এবং পৌভা নামে একটি পট অঙ্কন করেন। তিনি ললিতপুরে মৃত্যুবরণ করেন।
২০০১ খ্রিষ্টাব্দে নেপালের ডাক সেবা বিভাগ প্রজ্ঞানন্দের চিত্র সংবলিত একটি স্মারক ডাকটিকিট প্রকাশ করে। এছাড়া কীর্তিপুরের নগর মণ্ডপ শ্রী কীর্তি বিহারে প্রজ্ঞানন্দের একটি মুর্তি স্থাপন করা হয়।
ইলিয়া ফ্রাংক
ফ্রাংক ১৯৩০ সালে মস্কো স্টেট বিশ্ববিদ্যালয় থেকে স্নাতক হন। ১৯৩৪ সালে তিনি আবিষ্কার করেন যে, পানির মধ্য দিয়ে অতি উচ্চ বেগে ভ্রমণকারী আয়নিত কণা আলো নিঃসরণ করে। ফ্রাংক এবং তাম এই ঘটনাটির তাত্ত্বিক ব্যাখ্যা দাড় করান। তারা বলেন, একটি কণা যখন কোন আলোকীয়ভাবে স্বচ্ছ মাধ্যমের মধ্য দিয়ে উক্ত মাধ্যমে আলোর বেগের চেয়ে বেশি বেগে ভ্রমণ করে তখন এ ধরনের ঘটনা ঘটে। এই আবিষ্কারের ফলে উচ্চ গতির নিউক্লীয় কণাসমূহের গতি চিহ্নিতকরণ এবং পরিমাপের জন্য নতুন পদ্ধতি উদ্ভাবিত হয়। তাই কণা পদার্থবিজ্ঞান সংশ্লিষ্ট গবেষণার ইতিহাসে এটি গুরুত্বপূর্ণ অবদান রাখতে পেরেছিল।
এই আবিষ্কার ছাড়াও ফ্রাংক চেরেংকভ ও তামের সাথে মিলে ইলেকট্রন বিকিরণ সংক্রান্ত গবেষণায় অংশ নেন। এছাড়াও গামা রশ্মি এবং নিউট্রন রশ্মি বিষয়ক গবেষণায়ও তিনি বিশেষজ্ঞ ছিলেন। ১৯৪৪ সালে তিনি মস্কো স্টেট বিশ্ববিদ্যালয়ের পদার্থবিজ্ঞান বিভাগের প্রধান নিযুক্ত হন। আর ১৯৪৬ সালে সোভিয়েত ইউনিয়নের বিজ্ঞান একাডেমির সদস্য নির্বাচিত হন।
পুলিশ লাইন্স স্কুল অ্যান্ড কলেজ, বগুড়া
পুলিশ লাইন্স স্কুল অ্যান্ড কলেজ, বগুড়া বাংলাদেশের বগুড়া জেলায় অবস্থিত বেসরকারি উচ্চ-বিদ্যালয়।
বিদ্যালয়টিতে এইচএসসি পরীক্ষার ফলাফল প্রতিবছর অনেক ভাল হয়
সুনামগঞ্জের সরকারী জুবিলি হাই স্কুলকে উড়িয়ে দিয়ে প্রাইম ব্যাংক জাতীয় স্কুল ক্রিকেট ২০১৭-১৮'র শিরোপা জিতে নেয় রাজশাহী বিভাগের সেরা বগুড়ার পুলিশ লাইন্স স্কুল অ্যান্ড কলেজ।
তথ্যসূত্র
http://police.bogra.gov.bd/site/page/8e8e980b-1d4c-11e7-8f57-286ed488c766
ওজমা প্রকল্প
ওজমা প্রকল্প(Project Ozma) হলো বহির্জগতে প্রাণ-অনুসন্ধান মূলক একটি প্রকল্প। ১৯৬০ সালে পশ্চিম ভার্জিনিয়ার গ্রীন বাংকে একদল রেডিও জ্যোতির্বিদ এই প্রকল্পটি আরম্ভ করেন। এতে ২১ সে. মি. তরঙ্গ দৈর্ঘ্যের রেডিও দূরবীক্ষণ যন্ত্র ব্যবহার করা হয়েছিল। কয়েক মাস পরেই প্রকল্পটি পরিত্যক্ত হয়। 'ওজমা' নামটি ফ্রাংক বমের শিশুকাহিনী 'ওজের যাদুকর'(Wizard of Oz) থেকে নেয়া হয়েছে। এই প্রকল্পের অপর নাম ছিল 'ছোট্ট হরিৎ-মনু প্রকল্প'(Project Little Green Man)।
ভি মারিয়া ডং
ভি মারিয়া ডং (Vy Maria Dong}; জন্ম ১৯৭৬, বিগ স্প্রিং, টেক্সাস) একজন ভিয়েতনামি-মার্কিন রসায়নবিদ। তিনি ইউনিভার্সিটি অভ ক্যালিফোর্নিয়া, আরভাইনের রসায়ন বিভাগের একজন অধ্যাপিকা। তিনি উভদিগবৃত সংশ্লেষণ (Enantioselective synthesis) এবং প্রাকৃতিক উৎপাদ সংশ্লেষণ ক্ষেত্রগুলি নিয়ে গবেষণা করছেন।
ডং জৈব রসায়নশাস্ত্রে বহুসংখ্যক পুরস্কার লাভ করেছেন। ২০২০ খ্রিস্টাব্দে যুক্তরাজ্যের রাজকীয় রসায়নশাস্ত্র সমাজ (Royal Society of Chemistry রয়াল সোসাইটি অভ কেমিস্ট্রি) ডংকে মার্ক, শার্প ও ডোম পুরস্কার প্রদান করে। এর আগে ২০১৯ সালে মার্কিন রাসায়নিক সমাজ (আমেরিকান কেমিকাল সোসাইটি American Chemical Society) তাঁকে এলিয়াস কেমস কোরি পুরস্কার (Elias James Corey Award) ২০১৮ খ্রিস্টাব্দে ইউনিভার্সিটি অভ ক্যালিফোর্নিয়া, আরভাইন তাঁকে বিশিষ্ট প্রাক্তন ছাত্রী পুরস্কার প্রদান করে।  তিনি ২০১৫ সাল থেকে যুক্তরাজ্যের রাজকীয় রসায়ন সমাজ প্রকাশিত কেমিকাল সায়েন্স (Chemical Science) নামক গবেষণা সাময়িকীর একজন সহযোগী সম্পাদক হিসেবে কাজ করছেন।
খাদিজা মুশতাক
খাদিজা মুশতাক হলেন একজন পাকিস্তানি অধ্যয়ন বিষয়ক প্রশাসিকা এবং শিক্ষিকা। তিনি রুটস আইভি আন্তর্জাতিক বিশ্ববিদ্যালয়ের আচার্য এবং রুটস স্কুল সিস্টেমের প্রধান নির্বাহী কর্মকর্তা।
শিক্ষা
খাদিজা মুশতাক কায়েদ-ই-আজম বিশ্ববিদ্যালয় থেকে উন্নয়ন অধ্যয়ন এবং মুদ্রানীতিতে বিশেষীকরণের সাথে অর্থনীতি বিভাগে স্নাতকোত্তর ডিগ্রি অর্জন করেছিলেন।
কর্মজীবন
খাদিজা মুশতাক শিক্ষক হিসাবে নিজের কর্মজীবন শুরু করেছিলেন। তিনি অল্প বয়সেই শিক্ষার সূচনা করার পক্ষে আইনজীবী। তিনি রুটস স্কুল সিস্টেমের (আরএসএস) প্রধান নির্বাহী কর্মকর্তা। তিনি  আরএসএসে লন্ডন আন্তর্জাতিক প্রোগ্রাম প্রতিষ্ঠা করেন এবং নেতৃত্ব দেন। তিনি ইসলামাবাদের প্রতিরক্ষা আবাসন কর্তৃপক্ষের বৃহত্তম আরএসএস ক্যাম্পাসের অধ্যক্ষ। তিনি রুটস আইভি আন্তর্জাতিক বিশ্ববিদ্যালয়ের আচার্যl
তিনি 'লিবারেটিং দ্য গার্ল চাইল্ড ফাউন্ডেশন' সহ বেশ কয়েকটি বেসরকারি সংস্থার একজন কর্মী এবং পৃষ্ঠপোষক।
ব্যক্তিগত জীবন
খাদিজা মুশতাকের দুটি সন্তান রয়েছে। তাদের মধ্যে একজন রুটস আইভি আন্তর্জাতিক বিশ্ববিদ্যালয়ে পড়াশোনা করে।
সাবাশ বাংলাদেশ
সাবাশ বাংলাদেশ বাংলাদেশের মুক্তিযুদ্ধের স্মৃতিবিজড়িত ভাস্কর্যগুলোর মধ্যে অন্যতম। ১৯৭১ সালে বাংলাদেশের মহান মুক্তিযুদ্ধে অংশগ্রহণকারী তরুণ মুক্তিযোদ্ধাদের প্রতীকী ভাস্কর্যটি বাংলাদেশের অন্যতম বৃহৎ ভাস্কর্য। শিল্পী নিতুন কুণ্ডু এর তৈরি এই ভাস্কর্যটি রাজশাহী বিশ্ববিদ্যালয়ে অবস্থিত।
স্থাপত্য তাৎপর্য
সাবাস বাংলাদেশ এ পৃথিবী অবাক তাকিয়ে রয় জ্বলে পুড়ে মরে ছারখার তবু মাথা নোয়াবার নয়।
হাফছড়ি ইউনিয়ন
হাফছড়ি বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।
অবস্থান ও সীমানা
গুইমারা উপজেলার মধ্যাংশে হাফছড়ি ইউনিয়নের অবস্থান। এ ইউনিয়নের উত্তরে গুইমারা ইউনিয়ন, পূর্বে মহালছড়ি উপজেলার মাইসছড়ি ইউনিয়ন, দক্ষিণ-পূর্বে সিন্দুকছড়ি ইউনিয়ন, দক্ষিণে লক্ষ্মীছড়ি উপজেলার দুল্যাতলী ইউনিয়ন, দক্ষিণ-পশ্চিমে মানিকছড়ি উপজেলার মানিকছড়ি ইউনিয়ন এবং উত্তর-পশ্চিমে রামগড় উপজেলার পাতাছড়া ইউনিয়ন অবস্থিত।
প্রশাসনিক কাঠামো
হাফছড়ি ইউনিয়ন ছিল রামগড় উপজেলার আওতাধীন ৩নং ইউনিয়ন পরিষদ। বর্তমানে এটি গুইমারা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
১৯৯৬–৯৭ বুন্দেসলিগা
১৯৯৬–৯৭ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৪তম মৌসুম ছিল। এই মৌসুমটি ১৯৯৬ সালের ১৬ই আগস্ট তারিখে শুরু হয়ে ১৯৯৭ সালের ৩১শে মে তারিখে সম্পন্ন হয়েছিল। জাংকট পাওলির জার্মান আক্রমণভাগের খেলোয়াড় মার্টিন ড্রিলার এই মৌসুমের প্রথম গোল করেছিলেন।
বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ১৯৯৫–৯৬ মৌসুমে ৬৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।
এই মৌসুমে ৭১ পয়েন্ট অর্জন করে বায়ার্ন মিউনিখ ১৩তম বারের মতো বুন্দেসলিগা এবং ১৪তম বারের মতো জার্মান শিরোপা জয়লাভ করেছিল। বায়ার লেভারকুজেনের জার্মান আক্রমণভাগের খেলোয়াড় উলফ কির্স্টেন ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
শাহজালাল উপশহর
শাহজালাল উপশহর বাংলাদেশের উত্তর-পূর্বাঞ্চলের সিলেট শহরের একটি শহরতলী। এটি সিলেট সিটি কর্পোরেশনের ২২ নং ওয়ার্ডের অন্তর্ভুক্ত।
দ্বিতীয় ইবরাহিম খান
ইবরাহিম খান (সময়কাল: ১৬৮৯–১৬৯৭; মৃত্যু–১৭০১) হলেন আওরঙ্গজেব এর রাজত্বে বাংলার শেষ সুবেদার। তার একমাত্র পুত্রের নাম ওয়াজির ইব্রাহিম খান (১৬৫৪ – ১৭১৩)জাহানদার শাহ এর সম্রাজ্যে দিওয়ান ছিলেন। ফর‌রুখসিয়ার এর আদেশে তাকে হত্যা করা হয়। তিনি ছিলেন সম্রাট শাহজাহান এর দরবারের পারস্য দেশিয় বিখ্যাত আমীর আলী মর্দান খান জিগের জ্যেষ্ঠ পুত্র। পিতার মৃত্যুর ইবরাহিম খানকে চার হাজারি মনসেব প্রধান করা হয়।
সময়কাল
তার সময়ে বেশকিছু ইংরেজ এবং ফ্রান্স ব্যবসায়ীদের বাংলায় ব্যবসায়ীক লেনদেন করার অনুমতি দেওয়া হয়। ১৬৯৫-১৬৯৬ সালের দিকে তিনি চন্দ্রকোনা জমিদারের বিদ্রোহ ঠেকাতে ব্যর্থ হন। এরপর ১৬৯৭ সালে আওরঙ্গজেবের নিজের নাতি আজিম-উস-শানকে তার স্থলাভিষিক্ত করেন।
ঐতিহাসিক সাক্ষী
সম্রাট শাহজাহানের শেষ বয়সে, যখন তার উত্তরাধিকার নিয়ে পুত্রদের মধ্যে বিদ্রোহ বেধে যায় তখন তিনি যুদ্ধের সময় দারার পক্ষ নিয়েছিলেন। দারার পতন ঘটলে তিনি মুরাদের অধীনে চাকরি নেন এবং এরপর তিনি আওরঙ্গজেবের সভায় চাকরিতে যোগ দেন। তিনি এরপর গভর্নরের আদেশে কাশ্মীর, লাহোর ও বিহারের সুবাহদার হিসেবে দায়িত্ব পালন করেন এবং তাঁর পদমর্যাদা বৃদ্ধি পেয়ে পাঁচ হাজারি মনসবে উন্নীত হয়। ১৬৭৬ সালে তিনি তার পদ পাঁচ হাজারি মনসব থেকে পদত্যাগ করেন এবং তা গ্রহণ করা হয়। কিন্তু ১৬৭৯ সালে তিনি পুনরায় কাশ্মীরের সুবাহদার হিসেবে যোগ দেন। ১৬৮৩ সালে তার পুত্র ফিদাই খানের সাহায্যে তিনি তিব্বত যুদ্ধে জয়লাভ করেন। সম্রাট তার এই কাজে খুশি হয়ে তার জন্য প্রশংসাসংবলিত চিঠি পাঠান এবং তার সাথে উপহারস্বরুপ বিশেষ পদমর্যাদাসূচক এক প্রস্থ পোশাক, সাত হাজার টাকা মূল্যের ইলাকা মুক্তাসহ রত্নখচিত একটি ফুলকাটারা তরবারি, দুই শত মোহর মূল্যের একটি স্বর্ণসজ্জিত আরবীয় ঘোড়া এবং সম্রাটের নিজের হাতিশালা থেকে পনেরো হাজার টাকা মূল্যের একটি হাতি উপহার দেন।
বাংলার সুবাহদার হিসেবে
শেষ বয়সে তাকে বাংলার সুবাহদার হিসেবে নিয়োগ দেয়া হয়। তখন তার শখ ছিলো বিভিন্ন ফার্সি বই পড়া। কিন্তু তিনি এর পাশাপাশি কৃষি ও বাণিজ্যে উন্নতি করেছিলো, এর পাশাপাশি তিনি সবসময় ন্যায়বিচার করতো যার কারণে ইংরেজ বণিকরা তাকে খুব পছন্দ করতো।
বাংলার সুবাহদার হিসেবে তার প্রথম কাজ ছিলো সম্রাটের আদেশে ঢাকায় আটককৃত ইংরেজ বণিকদের মুক্ত করা। এ সম্পর্কে ইতিহাসবিদ চার্লস স্টুয়ার্ট মনে করেন যে "সম্রাট নিশ্চই ইংরেজ বাণিজ্য থেকে আসা রাজস্ব আয় হারাতে চাননি, তাদের এ করের বার্ষিক পরিমাণ ছিলো ৮৭ হাজার পাউন্ড। তাছাড়া সমুদ্রপথে ইংরেজরা অনেক শক্তিশালী ছিলো, তারা ইচ্ছে করলে মক্কায় হজ যাত্রায় বাধা দিতে পারতো।"
২ জুলাই ১৬৮৯ সালে ইংরেজদের বাংলায় পুনরায় ব্যবসা শুরু করার জন্য ইব্রাহিম খান কুঠির কর্মকর্তাদের একটি পত্র পাঠান। যার ফলে ১৬৯০ ইংরেজ এবং মুঘলদের মধ্যে একটি ব্যবসায়িক শান্তি চুক্তি হয়। এর ফলস্বরুপ সম্রাট সম্রাজ্যের ক্ষতিপূরণবাবদ একটি নতুন আইন জারি করেন। আইন জারি করার পর ব্যবসায়ী জব চার্নক তার কর্মকর্তাদের নিয়ে ব্যবসা করার জন্য ফিরে আসেন।
১৬৯৫ থেকে ১৬৯৬ সালে মেদিনীপুর জেলার চন্দ্রকোণার জমিদার শোভা সিংহ বিদ্রোহ করে বসে, কিন্তু ইব্রাহিম খান বিদ্রোহ ঠেকাতে ব্যর্থ হলে সম্রাট আওরঙ্গজেব তার নাতি আজিম-উস-শানকে বাংলা, উড়িষ্যা এবং বিহারের সুবাহদার হিসেবে নিয়োগ দেন।
শিল্পাচার্য জয়নুল লোক ও কারুশিল্প জাদুঘর
শিল্পাচার্য জয়নুল লোক ও কারুশিল্প জাদুঘর, বাংলাদেশের প্রাচীন ঐতিহ্য রক্ষার্থে বাংলাদেশ লোক ও কারুশিল্প ফাউন্ডেশনের উদ্যোগে গঠিত একটি জাদুঘর, যা ঢাকার অদূরে সোনাগাঁতে অবস্থিত।
অবস্থান
এর অবস্থান ঢাকা থেকে ২৫ কিলোমিটার দক্ষিণ-পূর্বে এবং ঢাকা-চট্টগ্রাম মহাসড়ক থেকে প্রায় ১ কিলোমিটার অভ্যন্তরে।
ইতিহাস
আবহমান গ্রাম বাংলার লোক সাংস্কৃতিক ধারাকে বিকশিত করার উদ্যোগে ১৯৭৫ খ্রিষ্টাব্দে ১২ মার্চ শিল্পাচার্য জয়নুল আবেদিন সোনারগাঁয়ের ঐতিহাসিক পানাম নগরীর একটি পুরনো বাড়িতে প্রতিষ্ঠা করেন বাংলাদেশ লোক ও কারুশিল্প ফাউন্ডেশন। পরে ১৯৮১ খ্রিষ্টাব্দে ১৫০ বিঘা আয়তনের কমপ্লেক্সে খোলা আকাশের নিচে বাংলার প্রকৃতি ও পরিবেশে গ্রামীণ রূপকেন্দ্রিক বাংলাদেশের সাধারণ মানুষের শৈল্পিক কর্মকান্ডের পরিচয় তুলে ধরতে শিল্পী জয়নুল আবেদিন এই জাদুঘর উন্মুক্ত পরিবেশে গড়ে তোলার প্রয়াস নেন এবং বাংলাদেশ লোক ও কারুশিল্প ফাউন্ডেশন কমপ্লেক্সটি প্রায় ১০০ বছর পুরাতন সর্দার বাড়িতে স্থানান্তরিত হয়।
বিবরণ
thumb|জাদুঘরে রক্ষিত কাঠের দরজা ও বেড়া সোনারগাঁয়ে বাংলাদেশ লোক ও কারুশিল্প ফাউন্ডেশন এলাকায় রয়েছে লোক ও কারুশিল্প জাদুঘরটি। এখানে স্থান পেয়েছে বাংলাদেশের অবহেলিত গ্রাম-বাংলার নিরক্ষর শিল্পীদের হস্তশিল্প, জনজীবনের নিত্য ব্যবহার্য পণ্যসামগ্রী। এসব শিল্প-সামগ্রীতে তৎকালীন প্রাচীন বাংলার ঐতিহ্যবাহী লোকশিল্পের রূপচিত্র প্রস্ফুটিত হয়।
সর্দার বাড়িতে মোট ১০টি গ্যালারী রয়েছে। গ্যালারিগুলোতে কাঠ খোদাই, কারুশিল্প, পটচিত্র ও মুখোশ, আদিবাসী জীবনভিত্তিক নিদর্শন, গ্রামীণ লোকজীবনের পরিবেশ, লোকজ বাদ্যযন্ত্র ও পোড়ামাটির নিদর্শন, তামা-কাসা-পিতলের নিদর্শন, লোহার তৈরি নিদর্শন, লোকজ অলংকারসহ রয়েছে বহু কিছু। ভবনটির সামান্য পূবে রয়েছে লোকজ স্থাপত্যকলায় সমৃদ্ধ আধুনিক এক ইমারতে প্রতিষ্ঠিত জয়নুল আবেদিন স্মৃতি জাদুঘর। এই ভবনটিতে মাত্র দু'টি গ্যালারি। এই দুইটি গ্যালারির মধ্যে একটি গ্যালারি কাঠের তৈরি, যা প্রাচীন ও আধুনিক কালের নিদর্শনসমৃদ্ধ। তাছাড়া বাংলাদেশের প্রাকৃতিক, বৈশিষ্ট্য কাঠ এবং কাঠ থেকে বিভিন্ন কারুপণ্য তৈরি এবং সর্বশেষ বিক্রির সামগ্রিক প্রক্রিয়া, অত্যন্ত আকর্ষণীয়ভাবে সুন্দর মডেল দিয়ে ফুটিয়ে তোলা হয়েছে। এই দুটি ভবনের বাইরে রয়েছে পাঠাগার, ডকুমেন্টেশন সেন্টার, সেমিনার হল, ক্যান্টিন, কারুমঞ্চ, গ্রামীণ উদ্যান ও বিভিন্ন রকমের বৃক্ষ, মনোরম লেক, লেকের মাঝে ঘুরে বেড়ানোর জন্য নৌ বিহার, মৎস্য শিকারের সুন্দর ব্যবস্থা ও পংখীরাজ নৌকা।
আহমদ বিন হামদান
আবু আবদুল্লাহ নাজমুদ্দীন আহমদ বিন হামদান বিন শাবীব বিন হামদান আল-হাররানী আল-হাম্বলী (Arabic: أبو عبد الله نجم الدِّين أحمد بن حمدان بن شبيب بن حمدان الحراني الحنبلي), একজন হাম্বলী আলিম ও বিচারক ছিলেন। তিনি ইবন হামদান নামে পরিচিত। তিনি ১২০৬ খ্রিস্টাব্দে জন্মগ্রহণ করেন। ইবন হামদান হাররান-এ বেড়ে উঠেন। এরপর জ্ঞান অর্জনের জন্য দামেস্ক, আলেপ্পো, জেরুজালেমসহ বিভিন্ন স্থানে সফর করেন। শেষে তিনি কায়রোতে স্থায়ী হন। ইবন হামদান কায়রোতে বিচারক হিসেবে নিযুক্ত হন। ১২৮৯ খ্রিস্টাব্দে মৃত্যুবরণ করা পর্যন্ত তিনি কায়রোতে বসবাস করেন।
ইবন হামদান ফিকহে অত্যন্ত দক্ষ ছিলেন। তিনি হাম্বলী মাযহাবে প্রসিদ্ধ আলেম ছিলেন। কুরআন, সুন্নাহ, বীজগণিত এবং সাহিত্যেও তিনি অত্যন্ত পারদর্শী ছিলেন। তিনি মুফতি ও শিক্ষক ছিলেন।
শিক্ষকবৃন্দ
আবদুল ক্বাদির আর-রাহাওয়ী, ইউসুফ আল-হাররানি, আবু বকট বিন নাসির আল-হাররানি, ইবন সাব্বাহ, ইবন সিদ্দিক আল-হাররানি, শামসুদ্দীন আল-মুনজা, ইবন সালামাহ আন-নাজ্জার, ইবন খলীল, মাজদুদ্দিন ইবন তাইমিয়্যাহ
ছাত্র
ইবন আবু বকর আল-হারবি, সাইফুদ্দিন আন-নাবুলুসি, শারফুদ্দীন আল-দিমায়াতি, সাদ-উদ্দীন আল-হারিসি, ফাতহুদ্দীন বিন সাইদ আন-নাস, যায়নুদ্দীন বিন হাবিব, ইবন জুবারা আল-মাকদীসী, ইবন মাসউদ আল-হারিসি, জামলুদ্দীন আল-মিযযি, ইবনুল কাসিম আল-ফারকি, ইবন আবুল হারাম আল-ক্বলানসি
ইমান আহমেদ আবদ এল আতি
ইমান আহমেদ আবদ এল আতি (৯ সেপ্টেম্বর ১৯৮০- ২৫শে সেপ্টেম্বর ২০১৭) কে বিশ্বের সবচেয়ে স্থূলাকার জীবিত নারী ছিলেন, যাকে ইতিহাসে (ক্যারল যগরের পরে) দ্বিতীয় সর্বাধিক স্থূলাকার নারী বলে মনে করা হয়। তার প্রাথমিক ওজন প্রায় হতে পারে বলে মনে করা হয়।
প্রথম জীবন
আবদ এল আতি একজন মিশরীয় ছিলেন। তার পরিবারের বর্ণনা মতে জন্মের সময় তার ওজন ছিল । থাইরয়েড সমস্যার আক্রান্ত হওয়ার ফলে তার বিদ্যালয়ে যাওয়া বন্ধ হয়ে যায়। তিনি আলেকজান্দ্রিয়ায় বসবাস করতেন।
চিকিৎসা
২০১৭-এর ফেব্রুয়ারিতে আবদ এল আতি ভারতে আসেন যেখানে মুফাজাল লাকদাওয়ালার নেতৃত্বে একদল ডাক্তার কর্তৃক তাকে সফলভাবে বারিয়াটিক সার্জারি করা হয়।  ডাক্তারদের মধ্যে ছিলেন একজন এন্ড্রক্রিনলোজিস্ট,  একজন বক্ষ চিকিৎসক, একজন হৃদরোগ বিশেষজ্ঞ, একজন কার্ডিয়াক সার্জন, দুজন বারিয়াটিক সার্জন, দুজন ইনটেন্সিভিস্ট, এবং তিনজন এনিসথেসিস্ট। অস্ত্রোপচারের পর তিনি কয়েক মাস মুম্বাইয়ে অবস্থান করেন। তাকে দুটি অস্ত্রোপচার, এবং পরবর্তী সাড়ে তিন বছরে ওজন কমিয়ে  কম ওজনদার হিসেবে প্রস্তুত করার উদ্দেশ্যে রাখা হয়েছিল।
মৃত্যু
আবদ এল আতি ২০১৭ সালের ২৫শে সেপ্টেম্বর, সোমবার তার ৩৭তম জন্মবার্ষিকীর ১৬দিন পর হৃদরোগ ও কিডনি বিকল সহ কমরবিড অবস্থায় পতিত হয়ে, বুর্জীল হাসপাতাল, আবুধাবি, সংযুক্ত আরব আমিরাতে মারা যান, যেখানে তিনি মে মাস থেকে চিকিৎসারত ছিলেন।
থাইল্যান্ড জাতীয় কাবাডি দল
থাইল্যান্ড জাতীয় কাবাডি দল  আন্তর্জাতিক কাবাডি খেলায় থাইল্যান্ডের প্রতিনিধিত্বকারী দল।
আরো দেখুন
থাইল্যান্ডে ক্রীড়া
মুহাম্মদ উল্লাহ (বিচারক)
মুহাম্মদ উল্লাহ বাংলাদেশ সুপ্রীম কোর্টের হাইকোর্ট বিভাগের একজন বিচারপতি।
প্রাথমিক জীবন
উল্লাহ ১৯৭০ সালের ১৮ মার্চ জন্মগ্রহণ করেন তার আইনে স্নাতক এবং স্নাতকোত্তর রয়েছে।
কর্মজীবন
২০১১ সালের ১৩ জানুয়ারি বাংলাদেশের সুপ্রিম কোর্টের আপিল বিভাগে আইনজীবী হয়। ২০ অক্টোবর তিনি হাইকোর্ট বিভাগের অতিরিক্ত বিচারক নিযুক্ত হন।
২০১৩ সালের ৭ অক্টোবর উল্লাকে হাইকোর্ট বিভাগের স্থায়ী বিচারক করা হয়।
২০১৫ সালের জুলাই মাসে, উল্লা এবং বিচারপতি ফরিদ আহমেদ ইসলামিক স্টেটের জন্য নিয়োগ করতে বাংলাদেশে আসা এক ব্রিটিশ - বাংলাদেশী জিহাদি ব্যক্তির জামিন নামঞ্জুর করেন। সেপ্টেম্বর মাসে বাংলাদেশের ইংরেজি মাধ্যমের বিদ্যালয়গুলোতে মূল্য সংযোজন কর আরোপের সরকারি প্রচেষ্টাকে উল্লা এবং বিচারপতি শামিম হাসনাইন বাধা দেন।
পটুয়াখালী জেলায় এক বন্দিকে নির্যাতনের দায়ে সহকারী পুলিশ সুপার সৈফুল ইসলামকে বদলি করার জন্য পুলিশের মহাপরিদর্শককে নির্দেশ দেন উল্লা ও বিচারপতি কাজী রেজা - উল হক। ২০১৭ সালের নভেম্বরে, উল্লা এবং বিচারপতি কাজী রেজা - উল হক শব্দ দূষণ সীমিত করতে বাংলাদেশে বায়ুসংক্রান্ত হর্ন নিষিদ্ধ করেন। ২০১৭ সালের ১৩ ডিসেম্বর বিচারপতি কাজী রেজা - উল হক ও উল্লাহ্ ক্ষমতা অপব্যবহারের দায়ে লক্ষ্মীপুর সদর উপজেলার নির্বাহী ম্যাজিস্ট্রেট মোহাম্মদ নূরুজ্জমান ও অতিরিক্ত জেলা প্রশাসক শেখ মোর্শেদুল ইসলামকে বরখাস্ত করেন ।
২০১১ সালের হাইকোর্টের রায় অনুযায়ী বুড়িগঙ্গা নদীতে সমস্ত লাইন বর্জ্য ফেলা বন্ধ করতে ব্যর্থ হওয়ার জন্য ২০১৯ সালের ডিসেম্বরে উল্লা এবং বিচারপতি গোবিন্দ চন্দ্র ঠাকুর ঢাকা জল সরবরাহ ও পয়ঃনিষ্কাশন কর্তৃপক্ষের সমালোচনা করেন। এটি কর্তৃপক্ষের ব্যবস্থাপনা পরিচালক তাকসেম এ খানকে সতর্ক করে।
২০২০ সালের মার্চ মাসে ছাত্রকর্মী নুরুল হক নুরকে পাসপোর্ট দেওয়ার জন্য উল্লা এবং বিচারপতি গোবিন্দ চন্দ্র ঠাকুর ইমিগ্রেশন ও পাসপোর্ট বিভাগকে নির্দেশ দেন।
অ্যাব ওয়াডিংটন
আব্রাহাম অ্যাব ওয়াডিংটন (Abe Waddington; জন্ম: ৪ ফেব্রুয়ারি, ১৮৯৩ - মৃত্যু: ২৮ অক্টোবর, ১৯৫৯) ইয়র্কশায়ারের ক্লেটন এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯২১ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আব্রাহাম ওয়াডিংটন নামে পরিচিত অ্যাব ওয়াডিংটন।
প্রথম বিশ্বযুদ্ধের পর ইয়র্কশায়ারের পক্ষে প্রথম খেলতে শুরু করেন তিনি। এ সময়ে দলটি আঘাত ও অবসর গ্রহণের কারণে বেশ দূর্বলতর ছিল। ১৯১৯ সালে নিজস্ব প্রথম মৌসুমে খুব দ্রুত নিজেকে মেলে ধরতে সচেষ্ট হন। শতাধিক উইকেট পান তিনি। ঐ বছরে ইয়র্কশায়ারের কাউন্টি চ্যাম্পিয়নশীপের শিরোপা বিজয়ে বিরাট ভূমিকা রাখেন। ১৯২০ সালে এ ধারা অব্যাহত রাখেন। ফলশ্রুতিতে, ১৯২০-২১ মৌসুমে মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া সফরের জন্যে মনোনীত হন। পাঁচ টেস্ট নিয়ে গড়া সিরিজের দুই টেস্টে খেলার সুযোগ পান তিনি। তবে, ইংল্যান্ড দল প্রতিদ্বন্দ্বিতাহীন অবস্থায় ছিল। খেলার কৌশল ধারা একেবারেই ভিন্নতর ছিল। ওয়াডিংটন মাত্র একটি উইকেট পেয়েছিলেন। এরপর আর তাকে ইংল্যান্ড দলে খেলানো হয়নি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অ্যাব ওয়াডিংটন। ১৭ ডিসেম্বর, ১৯২০ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১১ ফেব্রুয়ারি, ১৯২১ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।
ক্রমাগত আঘাতের কারণে তার খেলার মান ক্রমশঃই দূর্বলতর হতে থাকে। অবশেষে, ১৯২৭ সালে প্রথম-শ্রেণীর ক্রিকেট খেলা থেকে অবসর গ্রহণ করেন অ্যাব ওয়াডিংটন। এরপর তিনি লীগ ক্রিকেটে অংশ নিতে থাকেন। চর্বি পরিশোধনকারী ব্যক্তিগত প্রতিষ্ঠানে কাজ করেন। তাসত্ত্বেও, ইয়র্কশায়ারীয় ক্রিকেটে সম্পর্ক বজায় রেখে চলতেন।
১৯২০-এর দশকের সূচনালগ্নে হলিফ্যাক্স টাউনের পক্ষে গোলরক্ষক হিসেবে বেশ কয়েকটি ফুটবল খেলায় অংশ নিয়েছিলেন। ক্রিকেট খেলা থেকে অবসর গ্রহণের পর শৌখিন গল্ফার হিসেবে কিছু সফলতা লাভ করেন। বেশ কয়েকবার পুলিশের সাথে সংঘাতের কারণে জেরার মুখোমুখি হন। দ্বিতীয় বিশ্বযুদ্ধের পর যুদ্ধকালীন কর্মীদের অর্থ আত্মসাতের অভিযোগে খাদ্য মন্ত্রণালয় কর্তৃক অভিযুক্ত হন। তবে, তিনি দোষী সাব্যস্ত হননি। ২৮ অক্টোবর, ১৯৫৯ তারিখে ৬৬ বছর বয়সে উত্তর ইয়র্কশায়ারের স্কারবোরা এলাকায় অ্যাব ওয়াডিংটনের দেহাবসান ঘটে।
শৈশবকাল
আব্রাহাম ওয়াডিংটন ব্রাডফোর্ডের ক্লেটন এলাকায় ৪ ফেব্রুয়ারি, ১৮৯৩ তারিখে জন্মগ্রহণ করেন। তিন ভাইয়ের মধ্যে তিনি জ্যেষ্ঠ ছিলেন। তাদের পরিবারের নিয়ন্ত্রণাধীন চর্বি পরিশোধনকারী ব্যবসা ছিল। তার পিতা স্যাম এ ব্যবসা পরিচালনা করতেন। বিদ্যালয় জীবন ত্যাগ করার পর ওয়াডিংটন পারিবারিক খামারে লরি চালক হিসেবে যোগদান করেন। পাশাপাশি, মাঝেমধ্যে পরিশোধনকারী প্রতিষ্ঠানেও কাজ করতেন। ১১ বছর বয়সে পশ্চিম ব্রাডফোর্ড লীগে ক্রসলি হলের পক্ষে ক্রিকেট খেলতে শুরু করেন। কিশোর বয়সে ব্রাডফোর্ড লীগে লিজেট গ্রীন ও পরবর্তীতে লেইস্টারডাইকে খেলেন। ফাস্ট-মিডিয়াম বোলার হিসেবে স্থানীয়দের কাছ থেকে ব্যাপক প্রশংসা কুড়ান। ১৯১৩ সালে লেইস্টারডাইকের লীগ চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। ১৯১৪ মৌসুমে ওয়াকফিল্ডে যোগদানের পূর্বে দলের পক্ষে ১২.০০ গড়ে ৯৮ উইকেট দখল করেছিলেন। আগস্ট, ১৯১৪ সালে ইয়র্কশায়ার দ্বিতীয় একাদশের পক্ষে খেলতে শুরু করেন। এ পর্যায়ে ভবিষ্যতের প্রথম একাদশের দলীয় সঙ্গী হার্বার্ট সাটক্লিফ ও সেস টাইসনের সাথে একত্রে খেলেন। তবে, প্রথম বিশ্বযুদ্ধের কারণে কাউন্টি দলের পক্ষে আর কোন খেলায় অংশগ্রহণের সুযোগ হয়নি তার।
প্রথম-শ্রেণীর ক্রিকেট
মৌসুমের ঐ পর্যায়ে ইয়র্কশায়ারীয় ক্রিকেটার রয় কিলনার ও আর্থার ডলফিন সোমের যুদ্ধে আহত হবার পরও তারা উভয়েই ওয়াডিংটনকে দলে অন্তর্ভূক্তির প্রশ্নে ইয়র্কশায়ার কর্তৃপক্ষকে সুপারিশ করেন। খুব সম্ভবতঃ তারা সেনাবাহিনীতে থাকাকালে ক্রিকেট খেলায় তার ক্রীড়াশৈলীতে মুগ্ধ হয়েছিলেন। ব্রাডফোর্ড লীগে লেইস্টারডাইকে খেলা থেকে ফেরার পথে জুলাই মাসের শুরুতে ইয়র্কশায়ার দলে খেলার জন্যে ওয়াডিংটনকে দলে যুক্ত করে। ডার্বিশায়ারের বিপক্ষে প্রথম-শ্রেণীর খেলায় অভিষেক ঘটে তার। ২৬ ওভারে ৪/২৬ লাভ করেন তিনি। পরের খেলায় অংশ নেননি। এরপর, নিজস্ব দ্বিতীয় খেলায় এসেক্সের বিপক্ষে নয় উইকেট পান। তন্মধ্যে, খেলার দ্বিতীয় ইনিংসে প্রথমবারের মতো পাঁচ-উইকেট লাভের কৃতিত্ব প্রদর্শন করেন। ওয়াডিংটনের অন্তর্ভূক্তির পর থেকে ইয়র্কশায়ারের খেলার মানের উত্তরণ ঘটতে থাকে ও দলটি চ্যাম্পিয়নশীপের শিরোপা জয় করে। উইজডেনে মন্তব্য করা হয় যে, ওয়াডিংটনের অবদান অত্যন্ত গুরুত্বপূর্ণ ছিল। তাকে ছাড়া ইয়র্কশায়ার দলের চ্যাম্পিয়নশীপের শিরোপা জয় একেবারেই অসম্ভব ছিল। তিনি ও উইলফ্রেড রোডস অত্যন্ত কার্যকর বোলিং আক্রমণ গড়ে তুলেন। উইজডেনের মতে, রোডস ও ওয়াডিংটনের সাথে অল্প কয়েক সপ্তাহের জন্যে ই. আর. উইলসন ও এমট রবিনসন তাদেরকে প্রয়োজনীয় সহায়তা করে একাদশ দলটিকে উত্তরোত্তর সফলতা এনে দিতে থাকেন। এতে ওয়াডিংটন সম্পর্কে মন্তব্য করা হয় যে, বামহাতি মিডিয়াম পেস থেকে ফাস্ট বোলিং করতেন। বেশ শ্রম দিয়ে কিংবা অবিশ্রান্ত প্রচেষ্টায় আলতোভাবে বলগুলো ছুড়তেন। বলগুলো পিচে পড়ে তীক্ষ্ণভাবে বাউন্স খেতো। প্রতিবেদকের মতে, ওয়াডিংটনের প্রথম মৌসুমটি ব্যতিক্রমীপন্থায় প্রতিশ্রুতিশীলতার স্বাক্ষর ছিল ও তিনি অমূল্য সম্পদের দিকে নিজেকে নিয়ে যেতে থাকেন। ইয়র্কশায়ার কাউন্টি ক্রিকেট ক্লাবের লিপিবদ্ধ ইতিহাসে ডেরেক হজসন মন্তব্য করেন যে, ওয়াডিংটনের বিচিত্রমূখী বৈশিষ্ট্যের কারণে তাকে সফলতা এনে দিয়েছে। তিনি ব্যাটসম্যান বরাবর বোলিং করতেন। ১৮.৭৪ গড়ে ১০০ উইকেট নিয়ে ঐ মৌসুম শেষ করেন। তন্মধ্যে, আটবার পাঁচ-উইকেট পেয়েছিলেন। এরফলে, প্রথম-শ্রেণীর ক্রিকেটের ইতিহাসের ছয়জন বোলারের অন্যতম হিসেবে অভিষেক মৌসুমে শত উইকেট লাভের মাইলফলক স্পর্শ করেন।
১৯২০ সালে ইয়র্কশায়ার দল চ্যাম্পিয়নশীপে চতুর্থ স্থানে চলে যায়। দলের বোলিং আক্রমণের গুরুদায়িত্ব আরও একবার ওয়াডিংটন ও রোডসের কাঁধে চলে আসে। অন্য বোলারেরা খুব কমই তাদেরকে সহায়তা করেছিলেন। মৌসুমের শুরুতে দূর্দান্তভাবে যাত্রা শুরু করলেও দলটি বছরের শেষদিকে ভেঙ্গে পড়ে। উইজডেনের মতে, রোডস ও ওয়াডিংটন বেশ সফল ছিলেন। বিশেষতঃ দূর্বল কাউন্টি দলগুলোর বিপক্ষে ওয়াডিংটন বেশ জ্বলে উঠেছিলেন। ঐ মৌসুমে ১৬.৭৯ গড়ে ১৪১ উইকেট পান। নর্দাম্পটনশায়ারের বিপক্ষে দুইটি খেলায় সেরা বোলিং পরিসংখ্যান গড়েন। প্রথম খেলায় ১১ উইকেট ও দ্বিতীয় খেলায় ৪৮ রান খরচায় ১৩ উইকেট পান। তন্মধ্যে, প্রথম ইনিংসে ৭/১৮ পেয়েছিলেন ও হ্যাট্রিক লাভ করেন। মৌসুমের শেষদিকে পেশাদার খেলোয়াড়দের নিয়ে গড়া প্লেয়ার্সের সদস্যরূপে স্কারবোরা উৎসবে জেন্টলম্যানের বিপক্ষে খেলার জন্যে তাকে মনোনীত করা হয়। ১৯২০-২১ মৌসুমের শীতকালে এমসিসি’র সদস্যরূপে অস্ট্রেলিয়া গমন করেন। এ সফরে চারজন ইয়র্কশায়ারীয় খেলোয়াড়ের অন্যতম ছিলেন তিনি। হজসনের ভাষ্যমতে, তাকে অনেকাংশে প্রথম বিশ্বযুদ্ধোত্তর সময়ে সেরা আবিষ্কার হিসেবে গণ্য করা হয়েছিল।
টেস্ট ক্রিকেট
১৯২০-২১ মৌসুমে জে. ডব্লিউ. এইচ. টি. ডগলাসের নেতৃত্বে এমসিসি দল অস্ট্রেলিয়া গমন করে। কার্যত এ সফরটি ব্যর্থতায় পর্যবসিত হয়েছিল। স্বাগতিক অস্ট্রেলিয়া দল একচ্ছত্র প্রাধান্য বিস্তার করে ও পাঁচ টেস্ট নিয়ে গড়া সিরিজে সফরকারীদেরকে হোয়াইটওয়াশ করেছিল। উইজডেনে মন্তব্য করা হয় যে, দলের এ বিপর্যয়ে মূখ্যতঃ বোলিং বিভাগই দায়ী ছিল। এমসিসি কর্তৃপক্ষ যুদ্ধের পরপরই এ সফর আয়োজন ও ক্রিকেটবোদ্ধারা অস্ট্রেলীয় পরিবেশে দূর্বলমানের বোলিং এবং সচরাচর ব্যাটিং উপযোগী শক্ত ও ভালোমানের পিচ তৈরির কথা বলেন।
নভেম্বরের শুরুতে প্রথম-শ্রেণীর খেলা আয়োজনের পূর্বে অ্যাব ওয়াডিংটনকে ফোড়ার কারণে অস্ত্রোপচার করতে হয়। ফলশ্রুতিতে, প্রথম পাঁচটি খেলায় তিনি অনুপস্থিত ছিলেন। প্রথম টেস্টের পূর্বে তিনি মাত্র একটি প্রথম-শ্রেণীর খেলায় অংশ নিতে পেরেছিলেন। তবে, বেশ কয়েকটি গুরুত্বহীন খেলায় উইকেট লাভে তৎপরতা দেখিয়েছেন। প্রথম টেস্টে খেলার সুযোগ পান। চার্লি ম্যাককার্টনিকে আউট করে খেলার প্রথম উইকেট পান। তবে, ৮৮ রান খরচ করলেও আর তিনি সাফল্য পাননি। তন্মধ্যে, শেষ পর্যায়ে পায়ের আঘাতে তার খেলা ব্যাহত হয়ে পড়ে। সিরিজের চতুর্থ টেস্টের পূর্ব-পর্যন্ত আর খেলতে পারেননি। এ পর্যায়ে পাঁচ ওভারে ৩১ রান দেন। এ সফরে ৪৬.৭১ গড়ে সাত উইকেট পান। একমাত্র টেস্ট উইকেটের জন্যে তাকে ১১৯ রান খরচ করতে হয়েছিল।  এ সফরের খেলায় ওয়াডিংটনকে বিরূপ অভিজ্ঞতার মুখোমুখি হতে হয়। প্রচণ্ড গরমে তিনি খেই হারিয়ে ফেলেন। এছাড়াও, প্রথম-শ্রেণীবিহীন কান্ট্রি দলের বিপক্ষে অধিকাংশ খেলায় অংশ নেয়ায় সুখীবোধ করেননি তিনি। অনেকগুলো খেলায় প্রতিপক্ষের ফিল্ডিংয়ে এগারোজনেরও অধিক খেলোয়াড় মাঠে অবস্থান নেন। এ সফরের বিষয়ে গণমাধ্যমে ডগলাসকে বোলারদেরকে কাজে লাগানোর বিষয়ে প্রবল সমালোচনায় লিপ্ত হয়। তবে, ইয়র্কশায়ার দল ঠিকই স্বল্পকালের মধ্যেই ওয়াডিংটনকে উইকেট লাভে নিযুক্ত করতে সক্ষম হয়। অন্যদিকে, ডগলাস তাকে দীর্ঘক্ষণ ধরে রক্ষণাত্মক ভঙ্গীমায় রান বাঁচাতে বোলিং করতে উদ্বুদ্ধ করে। এরফলে, এ ধরনের বোলিংয়ের সাথে ওয়াডিংটন একেবারেই অপ্রস্তুত ছিলেন। একেবারেই ব্যর্থ বিবেচিত হওয়ার বিষয়ে উইজডেনের মন্তব্যে উল্লেখ করা হয় যে, তার জন্যে এ সফরটি প্রকৃতই হতাশাব্যঞ্জক ছিল। এরপর আর তাকে ইংল্যান্ড দলের পক্ষে খেলতে দেখা যায়নি ও কখনো দলে আমন্ত্রণ জানানোর মতো অবস্থার সৃষ্টি করেননি। কেবলমাত্র একবারই এ সফরে ব্যাটিং করে সফলতা পেয়েছিলেন। অস্ট্রেলিয়া একাদশের বিপক্ষে নিজস্ব প্রথম প্রথম-শ্রেণীর অর্ধ-শতরানের ইনিংস খেলেছিলেন।
১৯২১ সালে অ্যাব ওয়াডিংটন ১৮.৯৪ গড়ে ১০৫ উইকেট দখল করেছিলেন। পেস বোলার জর্জ ম্যাকাউলি’র দলে অন্তর্ভূক্তির ফলে তিনি আরও সহযোগিতা লাভ করেন। তবে, উইজডেনে শেষদিকের সংস্করণে তার খেলার মান ঐ বছরে দূর্বলতর হবার কথা উল্লেখ করা হয়। ১৯২১ সালের পর্যালোচনায় অ্যালমেনাকে উল্লেখ করা হয় যে, চ্যাম্পিয়নশীপে ইয়র্কশায়ার দলে সেরা বোলিং আক্রমণ নিয়ে পূর্ণ শক্তিধর দলের মর্যাদায় অধিষ্ঠিত ছিল। তবে, মৌসুম শেষে দলটি তৃতীয় স্থান অধিকার করে। পরের বছর ওয়াডিংটন ও ইয়র্কশায়ার দল আরও সফলতার স্বাক্ষর রাখে। কাউন্টি দলটি তাদের উপর্যুপরী চারটি চ্যাম্পিয়নশীপের শিরোপার প্রথমটি লাভ করে। ওয়াডিংটন ১৬.০৮ গড়ে ১৩৩ উইকেট লাভ করতে সক্ষম হন। প্রায়শঃই তিনি গুরুত্বপূর্ণ খেলাগুলোয় নিজেকে আরও মেলে ধরতে সচেষ্ট ছিলেন। উইজডেনে মন্তব্য করা হয় যে, ইয়র্কশায়ার দল প্রত্যেক পর্যায়েই অত্যন্ত ভালোমানের খেলা উপহার দিয়েছিল। তবে, তাদের প্রধান শক্তিমত্তা অভিজ্ঞতা ও বৈচিত্র্যমণ্ডিত বোলিংয়ের মধ্যে লুক্কায়িত ছিল। ওয়াডিংটন অপ্রতিদ্বন্দ্বী ছিলেন। প্রায়শঃই শক্তিশালী দলগুলোর বিপক্ষে বেশ সফল হয়েছিলেন যা তিনি পূর্বে দেখাতে পারেননি। তিনি অভূতপূর্ব সফলতা পেয়েছিলেন। একবার ও কমপক্ষে একবার সুইং বোলিং করে প্রতিপক্ষকে কাপুকাত করেছিলেন। জর্জ হার্স্টের ভাষায়, তিনি তার সেরা খেলা খেলেছিলেন। নর্দাম্পটনশায়ারের বিপক্ষে ৮/৩৪ পান। এ পরিসংখ্যানটি পরবর্তীকালে তার সেরা বোলিং পরিসংখ্যানরূপে বিবেচিত হয়েছিল। সাসেক্সের বিপক্ষে ৭/৬ বোলিং করে প্রতিপক্ষকে ২০ রানে গুটিয়ে দিতে প্রভূতঃ ভূমিকা রাখেন। হ্যাম্পশায়ারের বিপক্ষে ৮/৩৫ লাভ করেন। ইস্টবোর্নে উৎসবের খেলার মাধ্যমে মৌসুমটি শেষ করেন। এ পর্যায়ে তিনি নর্থের সদস্যরূপে সাউথের মোকাবেলা করেন ও সাবেক রয়্যাল এয়ার ফোর্সের সদস্যদের নিয়ে গড়া দলের পক্ষে একটি খেলায় অংশ নেন।
বিতর্কিত ভূমিকা
১৯২৩ বেশ ভালোমানের বোলিং গড় থাকা সত্ত্বেও কম কার্যকর ছিলেন। অনেকক্ষেত্রে ধারাবাহিকতাবিহীন অবস্থায় খেলেন। জুলাই মাসে হাডার্সফিল্ডের ফারটাউন গ্রাউন্ডে লিচেস্টারশায়ারের বিপক্ষে বোলিংকালে ভেজা মাঠে পড়ে যান। এরফলে, কাঁধে জোড়ালো আঘাত পান ও কার্যত ঐ মৌসুমে তার খেলা শেষ হয় যায়। ল্যাঙ্কাশায়ারের বিপক্ষে একটি খেলা বাদে তিনি মাত্র ছয় ওভার বোলিং করেছিলেন। সেপ্টেম্বরে, বিচ্ছিন্ন হয়ে পড়া হাতের হাড়ের চিকিৎসার্থে অস্ত্রোপচারের প্রয়োজন পড়ে। এ আঘাতের কারণে তার খেলোয়াড়ী জীবনে বিরাট প্রভাব ফেলে ও তার বোলিংয়ের কার্যকারী আর পূর্বের ন্যায় হয়ে উঠেনি। আঘাত লাভের পূর্বে ১৯২৩ সালে ১৮.২৩ গড়ে ৬৫ উইকেট পেয়েছিলেন। ঐ মৌসুমে ব্যাট হাতে নিজস্ব সেরা ব্যাটিং করেন। কোন মৌসুমেই ১২-এর অধিক গড়ে রান সংগ্রহ করতে না পারলেও এ মৌসুমে ২৪.৩৮ গড়ে ৩১৭ রান তুলেন। তন্মধ্যে, ইংল্যান্ডের মাটিতে প্রথমবারের মতো অর্ধ-শতরানের সন্ধান পান।
১৯২৪ সালে পুণরায় খেলার জগতে ফিরে আসেন। শুরুরদিকের কয়েকটি খেলায় কিঞ্চিৎ ভালোমানের বোলিং করেছিলেন। তবে, লর্ডসে মিডলসেক্সের বিপক্ষে সর্বাত্মক প্রয়াস চালান। ৪২ ওভার বোলিং করে ৩/১১৬ পান। ঐ খেলায় ইয়র্কশায়ার দল পরাজিত হয়েছিল। বেশ কয়েকজন খেলোয়াড় অনুপস্থিত ছিলেন বা প্রতিনিধিত্বমূলক খেলায় অংশ নিয়েছিলেন। কিন্তু এ খেলার রেশ মৌসুমের শেষদিকে প্রভাব ফেলে। শেফিল্ডে জুলাইয়ে ফিরতি খেলা অনুষ্ঠিত হয়। ইয়র্কশায়ার খেলোয়াড়দেরকে বেশ দৃঢ়প্রত্যয়ীভাব লক্ষ্য করা যায়। কিন্তু, খেলাটি ড্রয়ে পরিণত হয়। ক্রিকেটবোদ্ধাদের অভিমত, ইয়র্কশায়ারীয় বোলারেরা মাত্রাতিরিক্ত আবেদন করে ও আম্পায়ার কর্তৃক প্রত্যাখ্যাত হয়। অন্যদিকে, মিডলসেক্সের খেলোয়াড়দেরকে দর্শকেরা ঘিরে রেখেছিল। সাংবাদিক আলফ্রেড পুলিন এ খেলাটিকে দূর্বলমানের ও বাজে দৃষ্টিভঙ্গীর প্রদর্শনীরূপে মন্তব্য করেন।
২০১৬–১৭ সংযুক্ত আরব আমিরাত ত্রি-দেশীয় সিরিজ
২০১৬-১৭ সংযুক্ত আরব আমিরাত ত্রি-দেশীয় সিরিজ একটি বর্তমান একদিনের আন্তর্জাতিক (ওডিআই) ক্রিকেট টুর্নামেন্ট যে জানুয়ারী ২০১৭ সালে সংযুক্ত আরব আমিরাতে অনুষ্ঠিত হচ্ছে। এটা জাতীয় প্রতিনিধি ক্রিকেট দলের মধ্যে একটি ত্রিদেশীয় সিরিজ হংকং, স্কটল্যান্ড ও সংযুক্ত আরব আমিরাত।
অ্যাব ওয়াডিংটন
বিতর্কিত ভূমিকা
আম্পায়ারদ্বয় এমসিসি বরাবরে ওয়াডিংটনের বিরূপ আচরণ নিয়ে প্রতিবেদন রচনা করেন। ওয়াডিংটন দুঃখপ্রকাশ করলেও এমসিসি আম্পায়ারদের সিদ্ধান্তের সাথে একমত পোষণ করে দোষীসাব্যস্ত করে। ইয়র্কশায়ারের সভাপতি লর্ড হক এমসিসি সম্পাদকের কাছে আনুষ্ঠানিকভাবে দুঃখপ্রকাশ করে চিঠি লেখেন। এ খেলার পর মিডলসেক্স কর্তৃপক্ষ ইয়র্কশায়ারের বিপক্ষে পরবর্তী খেলাগুলোয় অংশগ্রহণ থেকে বিরত থাকার হুমকি দেয়। গুজব ছড়িয়ে পড়ে যে, ইয়র্কশায়ার অধিনায়ক জিওফ্রে উইলসনকে অধিনায়কত্ব থেকে প্রত্যাহার করে নেয়া হবে ও ওয়াডিংটনকে বাদ দেয়া হবে।
দলে প্রত্যাখ্যান
১৯২৫ সালে নিজস্ব শেষ মৌসুমে শতাধিক উইকেট পান। তবে, তার খেলার মান মিশ্রতায় ভরপুর ছিল। কিছু খেলায় বেশ ভালোমানের ক্রীড়াশৈলী প্রদর্শন করেন। উইজডেনে ইয়র্কশায়ারের চ্যাম্পিয়নশীপের শিরোপা বিজয়ের বিষয়ে তাদের বোলারদেরকে কৃতিত্ব দেয় ও মন্তব্য করে যে, ওয়াডিংটন তার মেধাগুণে সফলতার স্বাক্ষর রেখেছেন। সর্বমোট ২০.২৪ গড়ে ১০৯ উইকেট পান তিনি। ১৯২৬ সালে তিনিসহ অন্যান্য বোলারদের ভূমিকা কম সফলতা পায়। ফলশ্রুতিতে, ইয়র্কশায়ার দল দ্বিতীয় স্থানে চলে আসে। উইজডেনে তার বোলিংয়ের মান কমে যাওয়ার কথা তুলে ধরলেও তিনি তার ছন্দে ফিরে আসার প্রত্যাশা ব্যক্ত করা হয়। ২৩.৩০ গড়ে ৭৮ উইকেট পান তিনি। এ পর্যায়ে ব্যাট হাতে এক মৌসুমে ব্যক্তিগত সর্বোচ্চ রানের সন্ধান পান। দুইটি অর্ধ-শতরানের ইনিংসসহ ৫২৫ রান তুলেন। ১৯২৬-২৭ মৌসুমের শীতকালে ভারত গমন করেন ও সেখানে ক্রিকেট কোচের দায়িত্ব পালন করেছিলেন।
১৯২৭ সালে তার বোলিংয়ের মান আরও অধঃমুখী হয়। এ পর্যায়ে উইজডেনে মন্তব্য করা হয় যে, তার রেকর্ড দুর্বলতর হচ্ছে ও খুব কম সময়ই নিজেকে মেলে ধরতে পেরেছিলেন। অন্যান্য বোলারের ক্ষেত্রেও এ ধারা বহমান ছিল ও পাশাপাশি গা ছাড়া মনোভাবের কারণে ইয়র্কশায়ার দল পয়েন্ট তালিকায় তৃতীয় স্থানে চলে যায়। ওয়াডিংটন ৩২.০২ গড়ে ৪৫ উইকেট লাভ করেন। বেশ কয়েকবার অনেক রান খরচ করে ফেলেন। তাসত্ত্বেও, নিজস্ব শেষ মৌসুমে একমাত্র প্রথম-শ্রেণীর সেঞ্চুরি করেন। ওরচেস্টারশায়ারের বিপক্ষে ১১৪ রানের ইনিংসে খেলেছিলেন তিনি। নর্থের সদস্যরূপে ব্যক্তিগত শেষ প্রথম-শ্রেণীর খেলায় অংশ নেন। ফোকস্টোন উৎসবে সাউথের বিপক্ষে ১৬ ওভার বোলিং করেও কোন উইকেটের সন্ধান পাননি তিনি। ঐ মৌসুম শেষ হবার পর ওয়াডিংটনকে নতুন করে চুক্তির প্রস্তাবনা দেয়া হয়। কিন্তু, বোলিংয়ে দূর্বলতা ও ক্রমাগত কাঁধের আঘাতপ্রাপ্তির কথা বিবেচনা করে করে তিনি তা প্রত্যাখ্যান করেন। এ ভাবেই তার কাউন্টি ক্রিকেট খেলোয়াড়ী জীবনের সমাপ্তি ঘটে। সবগুলো প্রথম-শ্রেণীর খেলায় অংশ নিয়ে ১৯.৭৫ গড়ে ৮৫২ উইকেট ও চারটি অর্ধ-শতরানসহ একটি শতরান সহযোগে ১২.৮৯ গড়ে ২,৫২৭ রান তুলেন তিনি। পরের মৌসুমে ইয়র্কশায়ার কর্তৃপক্ষ স্মারকসূচক £১,০০০ পাউন্ড-স্টার্লিং প্রদান করে।